《燕山亭·和道君北行见杏花作》
清代·夏孙桐

芳讯天涯，停马问春，帘外村醪谁注。零乱路枝，雾鬓风鬟，争似谁窗儿女。

倦客惊心，易枨触、江南烟雨。清苦。是二月韶光，冷朝暄暮。

弥望麦秀郊原，更举目何堪，断肠人语。愁红一色，旧日繁华，依依上林深处。

燕子无聊，飞絮里、几番来去。休据。春梦好、赚人轻做。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。